**„RADOST POKRETA“ 2024. – INTERVJUI**

18. 10. 2024. uoči nastupa na Smotri plesnih skupina „Radost pokreta“ koja se održala u našoj školi, intervjuirali smo nekoliko učenika i učiteljica koji su nam došli pokazati kakvo su plesno iznenađenje pripremili za ovaj susret. Donosimo vam intervjue s nekima od njih.

INTERVJUI S UČENICIMA

1. **Kako se zoveš i iz koje škole dolaziš?**

PAOLA: Zovem se Paola. Dolazim iz Osnovne škole „Dr. Stjepan Ilijašević“ u Oriovcu i idem u 3.a razred.

DARIO: Zovem se Dario Ivišić. Dolazim iz Osnovne škole Okučani, idem u 7. razred.
TENA: Dobar dan. Zovem se Tena Vidaković. Idem u Osnovnu školu „Antun Mihanović“, 5.a razred.

1. **Koliko se dugo baviš plesom?**

PAOLA: Plesom se bavim 3 godine.
DARIO: Plesom se bavim već 6 godina.
TENA: Od 1. razreda.

1. **Što je za tebe ples?**

PAOLA: Za mene ples predstavlja zabavu i druženje s prijateljicama.

DARIO: Radost. Ples mi je sve.

TENA: Ples je zabava i druženje.

1. **Koji je ovo put da nastupaš na „Radosti pokreta“?**

PAOLA: Ovo mi je 3. put da nastupam.

DARIO: Ovo mi je 3. ili 4. put.

TENA: 2. put.

1. **Koliko ste dugo uvježbavali današnju koreografiju?**

PAOLA: Trebalo nam je jako dugo za uvježbavanje, nekoliko mjeseci.

DARIO: Sada smo ju probali 2, 3 puta.

TENA: Današnju koreografiju uvježbavali smo par mjeseci.

1. **Ima li koreografija ime i tko ju je osmislio?**

PAOLA: Zaboravila sam ime koreografije. 😊 Osmislila ju je naša učiteljica.

DARIO: Ime koreografije je „Mighty Fighters“, a osmislila ju je učiteljica Rahela Radecki Ivakić

TENA: Ima, ali ja sam zaboravila. Koreografiju smo osmislile ja, moje prijateljice i naša učiteljica.

1. **Koliko je plesača u tvojoj grupi?**

PAOLA: U grupi je 7 plesača.

DARIO: Otprilike 17 plesača.

TENA: U mojoj grupi je 8 plesača.

1. **Jeste li upoznali plesače iz drugih škola?**

PAOLA: Ja još nisam nikoga upoznala, ali voljela bih.

DARIO: Da, upoznao sam neke plesače.

TENA: Nisam.

Novinarke: Tena Jozić, 6.b (intervju), Lorena Barkijević 8.a (intervju), Helena Gašparac, 6.b (fotografije)

INTERVJUI S UČITELJICAMA

1. **Dobar dan. Kako se zovete?**

KRISTINA: Dobar dan. Zovem se Kristina Blažević.

MARTINA: Dobar dan. Moje ime je Martina Klinc.

1. **Iz koje škole dolazite?**

KRISTINA: Dolazim iz Osnovne škole „Ante Starčević“ iz Rešetara.

MARTINA: Iz Osnovne škole „Milan Amruš“.

1. **Koji je ovo put da nastupate na „Radosti pokreta“?**

KRISTINA: Pa negdje 4. ili 5. put.

MARTINA: Ovo nam je 2. godina u ovom izdanju, u ovom sastavu.

1. **Kakva su Vaša iskustva s „Radosti pokreta“?**

KRISTINA: Moja iskustva su zapravo jako lijepa, odnosno jako korisna i zanimljiva i za mene i za djecu.

MARTINA: Odlična. Sve je jako lijepo organizirano. Tema je jako dobra. Naši se učenici vesele sudjelovanju. Vole plesati, vole nastupati, tako da mi smo jako zadovoljni. Imamo pozitivna iskustva.

1. **Volite li ples i u slobodno vrijeme?**

KRISTINA: Da, volim.

MARTINA: Da, jako volim ples u slobodno vrijeme i bavila sam se dugi niz godina plesom.

1. **Koliko ste dugo uvježbavali današnju koreografiju?**

KRISTINA: Današnju smo koreografiju uvježbavali samo od početka školske godine, znači možda nekih mjesec dana, odnosno nekoliko puta.

MARTINA: Uvježbavali smo ju od početka školske godine, znači nekih mjesec i pol dana.

1. **Ima li koreografija ime?**

KRISTINA: Koreografija nema ime.

MARTINA: Ima, koreografija se zove „Sama“.

1. **Je li teško osmisliti i organizirati koreografiju?**

KRISTINA: Ponekad da, a ponekad ne.

MARTINA: U biti je, pogotovo nama jer smo mi iz škole za djecu s posebnim potrebama. Onda je to za nas možda malo i veći izazov, ali snađemo se. Upotrijebimo maštu i snalažljivost pa nam bude lakše. 😊

1. **Vole li Vaši učenici ples?**

KRISTINA: Vole, svakako.

MARTINA: Vole. Jako vole i glazbu i ples. Zbog toga se baš i prijavimo za sudjelovanje i uvježbavanje jer oni u tome uživaju.

1. **Kako Vam se čine ostale plesne skupine?**

KRISTINA: Ostale plesne skupine čine se jako dobre. Vidi se da djeca vole ples, da uživaju u tome, da iskazuju svoje vještine kroz to.

MARTINA: Odlično. Svaka je posebna, svaka je vesela, svaka je drugačija na svoj način. Vidi se da se djeca trude i to je ono najbitnije, da uživaju, da se vesele, tako da sve je super.

Hvala na razgovoru i sretno na nastupu!

Novinari: Stjepan Kovačević, 6.a (intervju), Helena Gašparac, 6.b (fotografije)